nvidia/miracl-vision huggingface dataset:
प्रत्यक्ष विदेशी निवेश

किसी एक देश की कंपनी का दूसरे देश में किया गया निवेश प्रत्यक्ष विदेशी निवेश कहलाता है। ऐसे निवेश से निवेशकों को दूसरे देश की उस कंपनी के प्रबंधन में कुछ हिस्सा हासिल हो जाता है जिसमें उसका पैसा लगता है। आमतौर पर माना यह जाता है कि किसी निवेश को एफडीआई का दर्जा दिलाने के लिए कम-से-कम कंपनी में विदेशी निवेशक को 10 फीसदी शेयर खरीदना पड़ता है। इसके साथ उसे निवेश वाली कंपनी में मताधिकार भी हासिल करना पड़ता है। प्रत्यक्ष विदेशी निवेश (FDi) मुख्यतः दो प्रकार के होते हैं- प्रत्यक्ष विदेशी निवेश के निम्न तरीकों से किया जा सकता है; १) चिंतित उद्यम के प्रबंधन में भाग लेने के लिए आदेश में मौजूदा विदेशी उद्यम के शेयरों का अधिग्रहण किया जा सकता है। २) मौजूदा उद्यम और कारखानों पर लिया जा सकता है। ३) १००% स्वामित्व के साथ एक नई सहायक कंपनी विदेशों में स्थापित किया जा सकती है। ४) यह शेयर धारिता के माध्यम से एक संयुक्त उद्यम में भाग लेने के लिए संभव है। ५) नई विदेशी शाखाओं,कार्यालयों और कारखानों की स्थापना की जा सकती है। ६) मौजूदा विदेशी शाखाओं और कारखानों का विस्तार किया जा सकता है। ७) अल्पसंख्यक शेयर अधिग्रहण,उद्देश्य उद्यम के प्रबंधन में भाग लेने के लिए है। विशेष रूप में उद्देश्य उद्यमों के प्रबंधन मे भाग लेने के लिए जब अपनी सहायक कंपनी के लिए एक मूल कंपनी द्वारा दीर्घकालिक ऋण देने। भारत ने अपने एफडीआई के नियमो में बदलाव किया है भारत के साथ सीधा जमीन सीमा सांझा करने वाले किसी देश की किसी भी कंपनी या व्यक्ति को भारत में निवेश करने के लिए भारत सरकार से इजाजत लेनी पड़ेगी । प्रत्यक्ष विदेशी निवेश प्रौद्योगिकीय उन्नयन विस्तार, उद्योग में प्रतिस्पर्धा बढ़ाने, पूंजीगत स्टॉक में वृद्धि, बुनियादी ढांचा आधार को मजबूत करने में सहायता करता है और इस प्रकार इससे अर्थव्यवस्था में खुशहाली का संपूर्ण स्तर परिलक्षित होता है। १)जुटानेनिवेश के स्तर: विदेशी निवेश वांछित निवेश और स्थानीय स्तर पर जुटाए बचत के बीच की भर सकते हैं। २) प्रोद्योगिकी के अपग्रेडेशन : विकासशील देशों के लिए मशीनरी और उपकरण स्थानांतरित करते हुए विदेशी निवेश के लिए इसके साथ तकनीकी ज्ञान होता है। ३)निर्यात प्रतिस्पर्धा में सुधार : एफडीआई मेजबान देश अपने निर्यात के प्रदर्शन में सुधार कर सकते हैं। ४)रोज़गार सृजन:विदेशी निवेश विकासशील देशों में आधुनिक क्षेत्रों में रोज़गार पैदा कर सकते हैं। ५)उपभोक्ताओं को लाभ: विकासशील देशों में उपभोक्ताओं को नए उत्पादों के माध्यम से प्रत्यक्ष विदेशी निवेश से लाभ मिलने वाला है, और प्रतिस्पर्धी कीमतों पर माल की गुणवत्ता में सुधार हुआ। १)विदेशी निवेश के घर निवेश के साथ प्रतिस्पर्धी हो गए हैं,घरेलू उद्योगों में मुनाफे में गिरावट , प्रमुख घरेलू बचत में गिरावट करने के लिए। २)कॉर्पोरेट करों के माध्यम से सार्वजनिक राजस्व के लिए विदेशी कंपनियों का योगदान है क्योंकि मेजबान सरकार द्वारा प्रदान की गयी उदार कर रियायतें, निवेश भत्ते, प्रच्छन्न सार्वजनिक सब्सिडी और टैरिफ सुरक्षा के अपेक्षाकृत कम है।
केरियो

केरियो अफ्रीका महाद्वीप की एक प्रमुख नदी हैं।
मानव विकास सूचकांक

मानव विकास सूचकांक (एचडीआई) जीवन प्रत्याशा, शिक्षा (शिक्षा प्रणाली में प्रवेश करने पर स्कूली शिक्षा के पूरे वर्ष और स्कूली शिक्षा के अपेक्षित वर्ष), और प्रति व्यक्ति आय संकेतक का एक सांख्यिकीय समग्र सूचकांक है, जिसका उपयोग देशों को मानव विकास के चार स्तरों में क्रमबद्ध करने के लिए किया जाता है। एक देश उच्च स्तर का एचडीआई स्कोर करता है जब जीवनकाल अधिक होता है, शिक्षा का स्तर अधिक होता है, और प्रति व्यक्ति सकल राष्ट्रीय आय (पीपीपी) अधिक होती है। इसे पाकिस्तानी अर्थशास्त्री महबूब उल हक द्वारा विकसित किया गया था और इसका उपयोग संयुक्त राष्ट्र विकास कार्यक्रम के मानव विकास रिपोर्ट कार्यालय द्वारा देश के विकास को मापने के लिए किया गया था। सूचकांक मानव विकास दृष्टिकोण पर आधारित है, जिसे महबूब उल हक द्वारा विकसित किया गया है, जो मानव क्षमताओं पर अमर्त्य सेन के काम में सहायक हुए हैं, जिसे अक्सर इस संदर्भ में तैयार किया जाता है कि क्या लोग जीवन में वांछनीय चीजों को "होने" और "करने" में सक्षम हैं। उदाहरणों में शामिल हैं - होना: अच्छी तरह से खिलाया, आश्रय, स्वस्थ; करना: कार्य, शिक्षा, मतदान, सामुदायिक जीवन में भाग लेना। पसंद की स्वतंत्रता केंद्रीय है - कोई व्यक्ति जो भूखा रहना पसंद करता है (जैसे कि धार्मिक उपवास के दौरान) भूखे रहने वाले व्यक्ति से काफी अलग होता है क्योंकि वे भोजन नहीं खरीद सकते हैं, या क्योंकि देश में अकाल है। एचडीआई की के अंश संयुक्त राष्ट्र विकास कार्यक्रम (यूएनडीपी) के मानव विकास रिपोर्ट कार्यालय द्वारा उत्पादित वार्षिक मानव विकास रिपोर्ट में सम्मलित हैं। जिसे 1990 में पाकिस्तानी अर्थशास्त्री महबूब उल हक द्वारा तैयार किए गया और सम्मलित किया गया था। उनका उद्देश्य "विकास अर्थशास्त्र का केंद्र-बिंदु, राष्ट्रीय आय लेखा से मानव-केन्द्रित नीतियों पर स्थानांतरित करना था। मानव विकास रिपोर्ट तैयार करने के लिए, महबूब उल हक ने पॉल स्ट्रीटन, शशांक जायसवाल, फ्रैन्सस स्टीवर्ट, गुस्ताव रानीस, कीथ ग्रिफिन, सुधीर आनंद और मेघनाद देसाई सहित विकास अर्थशास्त्रियों के एक समूह का गठन किया। नोबेल पुरस्कार विजेता अमर्त्य सेन ने मानव क्षमताओं पर अपने काम में हक के काम का इस्तेमाल किया। हक का मानना ​​था कि सार्वजनिक विकास को, शिक्षाविदों और राजनेताओं को समझाने के लिए मानव विकास के लिए एक सरल समग्र उपाय की आवश्यकता थी, जिसे न केवल आर्थिक विकास बल्कि उसके साथ-साथ मानव कल्याण में भी सुधार के विकास का मूल्यांकन करना चाहिए। http://hdr.undp.org/en/humandev
पवन-वेग-मापी

जिस उपकरण से पृथ्वीतल पर के पवन का वेग नापा जाता है, उसे पवन-वेग-मापी (Anemometer) कहते हैं। भिन्न-भिन्न प्रकार के पवन-वेग-मापियों से पवन के बल एवं वेग के मापन को पवन-वेग-मापन (Anemometry) कहते हैं। मौसमविज्ञान के अध्ययन में पवन का वेगमापन महत्व का स्थान रखता है। सबसे अधिक प्रचलित पवन-वेग-मापी रॉबिन्सन कप ऐनिमॉमीटर है। इसमें तीन या चार गोलार्ध आकृति के प्याले एक ऊर्ध्वाधर तर्कु (spindle) से संबद्ध इस्पात की आड़ी भुजा पर चढ़े होते हैं। उपकरण के आधार पर स्थित गणित्र (counter) से तर्कु जुड़ा होता है। पवन के चलने से प्याले घूर्णन की संख्या बढ़ती जाती है। गणित्र भी मील या किलोमीटर में प्यालियों की चाल का अभिलेख प्रस्तुत करता है, जैसा टैक्सीमीटर में होता है। किसी विशेष काल में हवा का वेग ज्ञात करने के लिए छह मिनट की अवधि में मील या किलोमीटर तथा उसके प्रभागों में प्याले की चाल के अंतर को गणित्र द्वारा मालूम करते हैं। इस अंतर को दस से गुणा करने पर वेग मील या किलोमीटर प्रति घंटा में मालूम हो जाता है। अत: इस उपकरण से इच्छित मध्यांतर में कुल चाल अभिलिखित की जाती है। अत: किसी थोड़े समय में पवन के झोंकों या झक्कड़ों का वेग इससे मापना संभव नहीं है, क्योंकि इनकी प्रबलता अल्पकालिक, प्राय: एक मिनट से भी कम समय की, होती है। यह उपकरण छह मिनट या इससे अधिक समय के अंतराल में पवन का औसत वेग बतलाता है। तात्कालिक पवनवेग बतलाने के लिए यह उपकरण उपयुक्त नहीं है। वैमानिकों (pilots) को उड्डयन के समय पवन का वेग अविलंब सूचित करने के निमित्त प्रत्येक हवाई अड्डे पर प्रेक्षक रहता है। हवाई अड्डे के प्रेक्षक दूर पठन पवनमापी (Distant Reading Anemometer) का प्रयोग करते हैं। पवनमापी खुले स्थान में रखा रहता है और इसका आलेखक (recorder) प्रेक्षक के कक्ष में रहता है। आलेखक विद्युद्विधि से पवनमापी से संबद्ध होता है। हवा के वेग के सतत अभिलेख के लिए डाइन दाबनली पवन-वेग-लेखक (Dines Pressure Tube Anemograph) सर्वोत्तम उपकरण है। यह उपकरण इस तथ्य पर कार्य करता है कि यदि किसी नली के मुँह में पवन जा रहा हो, तो नली में दाब की अधिकता की स्थिति होगी और यदि हवा का प्रवाह नली के मुँह के आड़े होगा तो नली में चूषण (suction) होगा। इन दोनों ही प्रभावों की सम्मिलित स्थिति से यह पवनमापी कार्य करता है। इसमें प्लवी दाबमापी (float manometer) से संबद्ध दो नलियाँ (दाब व चूषण की) होती हैं। दाबमापी कलम से एक ढोल (clock drum) पर लिपटे हुए चार्ट पर पवन का वेग अभिलिखित करता है। दाबनली को सदैव पवन के प्रवाह की ओर उन्मुख रखने के लिए उसे पवनदिक्सूचक (windvane) के नुकीले भाग की ओर खुला रखते हैं और चूषणनली को उपकरण के शीर्ष स्थान पर इस प्रकार खुला रखते हैं कि इसपर पवन के प्रवाह का असर न हो। उपकरण का शीर्ष भाग धरती या छत पर इतनी ऊँचाई पर रखा जाता है कि इसपर भंवरों (eddies) का कुप्रभाव न पड़े। प्लवी दाबमापी सहित अभिलेखक प्रेक्षक के कक्ष में स्थापित होता है, जिससे वह आवश्यकतानुसार पाठ्यांक ले ले। पवन-वेग-मापी को ऐसे स्थान पर खुला रखना चाहिए जहाँ पवन का प्रवाह निर्बाध हो और यह आसपास के भवनों, पेड़ों आदि से रुका न हो। इस प्रतिबंध को पूरा करने के लिए पवन-वेग-मापी को प्राय: ऊँचे भवनों की छत पर इस प्रकार रखा जाता है कि उपकरण तक पहुँचनेवाला पवन निकट के सर्वोच्च पदार्थ से भी बाधित न हो।
द्राम (मुद्रा)

द्राम आर्मेनिया की राजकीय मुद्रा है।(अर्मेनियाई: դրամ; चिह्न: ֏; संक्षिप्त नाम: դր.; आइसो कोड: AMD) आर्मेनिया की मुद्रा है, और इसका उपयोग पड़ोसी गैर-मान्यता प्राप्त रिपब्लिक ऑफ आर्ट्सख में भी किया जाता है। यह ऐतिहासिक रूप से १०० लुमा (լումա) में उप-विभाजित था। सेंट्रल बैंक ऑफ आर्मेनिया ड्रामा बैंकनोट और सिक्कों को जारी करने और संचलन के साथ-साथ आर्मेनिया की मौद्रिक नीति को लागू करने के लिए जिम्मेदार है।
लौंग

लौंग (वानस्पतिक नाम : Syzygium aromaticum ; मलयालम : കരയാമ്പൂ; अंग्रेजी:Cloves) मटेंसी कुल (Myrtaceae) के 'यूजीनिया कैरियोफ़ाइलेटा' (Eugenia caryophyllata) नामक मध्यम कद वाले सदाबहार वृक्ष की सूखी हुई पुष्प कलिका है। लौंग का अंग्रेजी पर्यायवाची क्लोव (clove) है, जो लैटिन शब्द क्लैवस (clavus) से निकला है। इस शब्द से कील या काँटे का बोध होता है, जिससे लौंग की आकृति का सादृश्य है। दूसरी तरफ लौंग का लैटिन नाम 'पिपर' (Piper) संस्कृत/मलयालम/तमिल के 'पिप्पलि' सेआया हुआ लगता है। लौंग एक प्रकार का मसाला है। इस मसाले का उपयोग भारतीय पकवानो में बहुतायत में किया जाता है। इसे औषधि के रूप में भी उपयोग में लिया जाता है। चीन से लौंग का उपयोग ईसा से तीन शताब्दी पूर्व से होता चला आ रहा है तथा रोमन लोग भी इससे अच्छी तरह परिचित थे, किंतु यूरोपीय देशों में इसकी जानकारी 16वीं शताब्दी में तब हुई जब पुर्तगाली लोगों ने मलैका द्वीप में इसे खोज निकाला। वर्षों तक इसके वाणिज्य पर पुर्तगालियों एवं डचों का एकछत्र आधिपत्य रहा। लौंग, मलैका का देशज है, किंतु अब सारे उष्णकटिबंधी प्रदेशों में बहुतायत से प्राप्य हैं। जंजीबार में समस्त उत्पादन का 90 प्रतिशत लौंग पैदा होता है, जिसका बहुत सा भाग बंबई से होकर बाहर भेजा जाता है। सुमात्रा, जमैका, ब्राजील, पेबा एवं वेस्ट इंडीज़ में भी पर्याप्त लौंग उपजता है। बीज में पौधे धीरे धीरे पनपते हैं, इसलिए नर्सरी के पौधे जब 4 फुट ऊँचे हो जाते हैं तब उन्हें वर्षा के आरंभ होते ही 20-30 फुट की दूरी पर लगा देते हैं। पहले वर्ष तेज धूप एवं हवा से पौधों को हानि पहुंचती है। छठें वर्ष फूल लगने आरंभ हो जाते हैं तथा 12 से 25 वर्ष तक अच्छी उपज होती है, पर 150 वर्ष तक वृक्ष से थोड़ा बहुत लौंग मिलता रहता है : प्रत्येक वृक्ष से ढाई से तीन किलोग्राम तक लौंग निकलता है। लौंग के फल गुच्छों में सूर्ख लाल रंग के खिलते हैं, किन्तु पुष्प खिलने के पहले ही तोड़ लिए जाते हैं। ताजी कलियों का रंग ललाई लिए हुए या हरा रहता है। लौंग के चार नुकीले भाग बाह्यदल (sepal) हैं तथा अंदर के गोल हिस्से में दल (petal) और उनसे ढँका हुआ आवश्यक भाग है, पुमंग (ardroecium) एवं जायांग (gynaeceum)। नीचे का हिस्सा फूल का डंठल है। जैसे ही इन कलियों का रंग हल्का गुलाबी होता है एवं वे खिलती है, इन्हें चुन चुनकर हाथ से तोड़ लिया जाता है। कभी कभी पेड़ के नीचे कपड़ा बिछा देते हैं और शाखा को पीटकर इन कलियों को गिरा देते हैं। अच्छे मौसम में इन्हें धूप में सूखा लेते हैं, किंतु बदली होने पर इन्हें आग पर सूखाते हैं। कभी कभी कलियों को सुखाने से पहले गरम पानी से धो लेते हैं। सुखाने के बाद केवल 40 प्रतिशत लौंग बचता है। लौंग को पीसकर, या साबुत खाद्य पदार्थ में डालने से, वह सुगंधमय हो जाता है, अत: भिन्न भिन्न प्रकार के खाद्य पदार्थों को सुवासित करने के लिए इसका उपयोग मसाले की तरह करते हैं। दाँत का मंजन, साबुन, इत्र वेनिला तथा पौधों की आंतरिक रचना देखने के लिए एवं दवा के रूप में इस तेल का उपयोग होता है। लौंग के फल एवं फूल के डंठल का भी कभी कभी उपयोग किया जाता है। लोग स्वस्थ रहने के लिए प्राकृतिक औषधियों और घरेलू उपचारों की ओर रुख कर रहे हैं। लौंग एक महत्वपूर्ण औषधि है । लौंग, जो आमतौर पर भारतीय रसोई में इस्तेमाल की जाती है, अपनी कई औषधीय गुणों के लिए भी जानी जाती है। == संदर्भ =Loung me ujenal paya jata h jiske karan yah ek antioxidant ki tarah karya krta h cancer me b labhkari h
जंगली सुअर

जंगली सूअर या जंगली वराह (Wild boar), जिसका वैज्ञानिक नाम सुस स्कोर्फा (Sus scrofa) है, सूइडाए कुल (वराहकुल) की एक जीववैज्ञानिक जाति है, जिसका मूल निवास यूरेशिया और उत्तर अफ्रीका था, लेकिन जो अब विश्वभर में पाई जाती है। यह अब विश्व में सर्वाधिक फैले हुए स्तनधारियों में से एक है। अपने मूलनिवास से बाहर के कई स्थानों में इसे पर्यावरण के लिए एक आक्रामक जाति माना जाता है, क्योंकि यह उन स्थानों के मूल प्राणियों व वपस्पतियों को क्षति पहुँचाते हैं। यह मध्य यूरोप, भूमध्य सागर क्षेत्र (उत्तरी अफ्रीका, एटलस पर्वत) सहित एशिया में इंडोनेशिया तक के क्षेत्रों का मूल निवासी है। हिन्दू धर्म में भगवान विष्णु ने दशावतार में से एक अवतार वराहावतार में इस पशु के रूप में ही अवतरण कर पृथ्वी को पाताल से बाहर निकाला था।
पर्वतीय जलवायु

ऊँचे पर्वतीय भूभागों पर पाई जाने वाली जलवायु पर्वतीय जलवायु कहलाती है। इसकी विशेषता वर्षभर निम्न तापमान है।
गुट निरपेक्ष आंदोलन

गुट निरपेक्ष आंदोलन (NAM) राष्ट्रों की एक अन्तरराष्ट्रीय संस्था है, जिहोंने निश्चय किया है, कि विश्व के वे किसी भी पावर ब्लॉक के संग या विरोध में नहीं रहेंगे। यह आन्दोलन भारत के प्रधानमन्त्री पण्डित जवाहर लाल नेहरू, मिस्र के पूर्व राष्ट्रपति गमाल अब्दुल नासिर व युगोस्लाविया के राष्ट्रपति टीटो, इंडोनेशिया के राष्ट्रपति डाॅ सुक्रणों एवं घाना - क्वामें एन्क्रूमा का आरभ्भ किया हुआ है। इसकी स्थापना अप्रैल,1961में हुई थी। और 2012 तक इसमें 120 सदस्य हो चुके थे। SARHETA GHOSNA-1979 के अनुसार इस संगठन का उद्देश्य गुट-निरपेक्ष राष्ट्रों की राष्ट्रीय स्वतन्त्रता, सार्वभौमिकता, क्षेत्रीय एकता एवं सुरक्षा को उनके साम्राज्यवाद, औपनिवेशिकवाद, जातिवाद, रंगभेद एवं विदेशी आक्रमण, सैन्य अधिकरण, हस्तक्षेप आदि मामलों के विरुद्ध उनके युद्ध के दौरान सुनिश्चित करना है। इसके साथ ही किसी पावर ब्लॉक के पक्ष या विरोध में ना होकर निष्पक्ष रहना है। ये संगठन संयुक्त राष्ट्र के कुल सदस्यों की संख्या का लगभग 2/3 एवं विश्व की कुल जनसंख्या के 55% भाग का प्रतिनिधित्व करता है। खासकर इसमें तृतीय विश्व यानि विकासशील देश सदस्य हैं।
राष्ट्रीय जलमार्ग 1

गंगा नदी से गुजरने वाले 1680 किलोमीटर लंबे प्रयागराज-हल्दिया जलमार्ग को जल मार्ग विकास परियोजना (जेएमवीपी) के तहत भारत में राष्ट्रीय जलमार्ग संख्या-१ का दर्जा दिया गया है। गंगा नदी का प्रयोग नागरिक यातायात तथा भारवहन के लिए काफी समय से किया जाता रहा है। इस जलमार्ग पर स्थित प्रमुख शहर प्रयागराज, वाराणसी, मुगलसराय, सारण, बक्सर, आरा, पटना, मोकामा, बाढ, मुंगेर, भागलपुर, फरक्का, कोलकाता तथा हल्दिया है।
महात्मा गांधी के अनुयायियों की सूची

वैसे तो महात्मा गांधी के अनुयायियों एवं शिष्यों की संख्या अनगिनत है। महत्वपूर्ण नेता और राजनीतिक गतिविधियाँ गाँधीजी से प्रभावित थीं। यहाँ उनके प्रमुख अनुयायियों की सूची दी जा रही है।
मीराबेन

मीराबेन (२२ नवम्बर १८९२ - २० जुलाई १९८२) का मूल नाम 'मैडलिन स्‍लेड' (Madeleine Slade) था। वे एक ब्रिटिश सैन्‍य अधिकारी की बेटी थीं। गाँधीजी के व्‍यक्तित्‍व के जादू में बँधी सात समंदर पार देश हिंदुस्‍तान चली आई और फिर यहीं की होकर रह गईं। गाँधी ने उन्‍हें नाम दिया था - 'मीरा बेन'। मीरा बेन सादी धोती पहनती, सूत कातती, गाँव-गाँव घूमती। वह गोरी नस्‍ल की अँग्रेज थीं, लेकिन हिंदुस्‍तान की आजादी के पक्ष में थी। उन्‍होंने जरूर भारत की धरती पर जन्‍म नहीं लिया था, लेकिन वह सही मायनों में हिंदुस्‍तानी थीं। गाँधी का अपनी इस विदेशी पुत्री पर विशेष अनुराग था। मैडलिन स्लेड ऐडमिरल सर ऐडमंड स्लेड (admiral, Sir Edmond Slade) की पुत्री थीं। जब उनके पिता मुम्बई में 'इस्ट इण्डिया स्क्वैड्रन' के कमांडर-इन-चीफ़ के पद पर कार्यरत थे उस समय उन्होने कुछ वर्ष भारत में बिताये। वह प्रकृति से प्रेम करतीं थी तथा अपने बचपन से ही सादा जीवन से उन्हें प्यार था। संगीत में उनकी गहरी रूचि थी तथा बिथोवेन का संगीत उन्हें बहुत भाता था।
लॉर्ड लैंस्डाउन

लॉर्ड लैंस्डाउन भारत के गवर्नर जनरल रहे थे। भारत और अफगानिस्तान के मध्य में डुरंड रेेेखा का निर्धारण लार्ड लेंसडाउन केे कार्यकाल मेंं हुआ। इनके कार्यकाल में Age of consent act 1891 में लागू हुआ।
चालमापी

चालमापी (स्पीडोमीटर) वे यंत्र हैं जों मोटरगाड़ियों में लगे रहते हैं और उनका वेग (किलोमीटर) प्रति घंटा या (मील प्रति घण्ता) में बताते हैं। साधारणत: मोटरगाड़ी के पिछले पहिए को चलानेवाले डंडे में लगे दाँतीदार चक्र द्वारा एक तार लचीली खोखली नली में घूमता रहता है। इस तार के दूसरे सिरे का संबंध एक चुंबक से रहता है, जो तार के घूमते रहने के कारण स्वंय घूमता रहता है। यह चुंबक ऐल्यूमिनियम की टोपी के भीतर घूमता है। इसलिये टोपी स्वयं घूमना चाहती है। परंतु टोपी एक कमानी से निंयत्रित रहती है, इसलिये वह स्वतंत्रता से घूम नहीं पाती, केवल थोड़ा सा घूमकर रुक जाती है। टोपी के घूमने की मात्रा चुंबक के वेग के अनुपात में रहती है। इसी से ऐल्यूमिनियम की टोपी के घूमने की मात्रा से गाड़ी का वेग पढ़ा जा सकता है। ऐल्यूमिनियम की टोपी पर साधारणत: एक सुई जड़ी रहती है जो अंकों के ऊपर घूमकर वेग बताती रहती है।
राष्ट्रीय वनस्पति अनुसंधान संस्थान

राष्ट्रीय वनस्पति अनुसंधान संस्थान लखनऊ में स्थित एक संस्थान है। यह सीएसआईआर के अंतर्गत है, एवं आधुनिक जीवविज्ञान एवं टैक्सोनॉमी के क्षेत्रों से जुड़ा है। इसके निदेशक डा• ए• के• शाशने हैं। संस्थान के वैज्ञानिकों ने बोगनवेलिया की एक नयी प्रजाति विकसित की है, जिसका नाम लोस बानोस वैरियेगाता- जयंती रखा है। यह संस्थान भारत की अग्रणी राष्ट्रीय प्रयोगशालाओं में से एक है जो कि वैज्ञानिक एवं औद्योगिक अनुसंधान परिषद, नई दिल्ली, के अन्तर्गत लखनऊ में कार्यरत है। यह संस्थान 'राष्ट्रीय वनस्पति उद्यान' के रूप में उत्तर प्रदेश सरकार के अंतर्गत कार्यरत था, जिसे 13 अप्रैल, 1953 को वैज्ञानिक तथा औद्योगिक अनुसंधान परिषद् ने अधिग्रहीत कर लिया। उस समय से यह संस्थान वनस्पति विज्ञान के क्षेत्र में परम्परागत अनुसंधान करता आ रहा है। समय के साथ इसमें नये-नये विषयों पर अनुसंधान कार्य किये गये, जिनमें पर्यावरण संबंधित व आनुवांशिक अध्ययन प्रमुख थे। अनुसंधान के बढ़ते महत्व व बदलते स्वरूप को ध्यान में रखकर 25 अक्टूबर, 1978 को इसका नाम बदलकर 'राष्ट्रीय वनस्पति अनुसंधान संस्थान' किया गया। वर्तमान में संस्थान के पास लगभग 63 एकड़ भूमि पर वनस्पति उद्यान है जिसमें संस्थान की प्रयोगशालायें स्थापित हैं। इसके अतिरिक्त बंथरा में लगभग 260 एकड़ भूमि अनुसंधान हेतु उपलब्ध है जहाँ पर अनेक प्रयोग किये जा रहे हैं। संस्थान की छवि वर्तमान में एक अंतर्राष्ट्रीय स्तर के संस्थान के रूप में है जिसके द्वारा प्रतिवर्ष अनेक उत्पाद विकसित किये जा रहे हैं तथा इनको विभिन्न उद्योग घरानों द्वारा व्यावसायिक स्तर पर बनाया जा रहा है। संस्थान द्वारा विकसित विभिन्न पुष्प प्रजातियाँ व गुलाल आज घर-घर में लोकप्रिय हैं। संस्थान बहुआयामी होने के कारण विभिन्न समूहों के अंतर्गत कार्य करता है। इन समूहों के कार्य एवं विवरण अधोलिखित हैं : पौधों के विभिन्न समूहों की वाह्य एवं आंतरिक संरचना का अध्ययन जिसमें अनुसंधान एवं विकास कार्यक्रम, पुष्पीय (एन्जियोस्पर्म), शैवाल, ब्रायोफाइट, शैक, टेरिडोफाइट व सायकेड समुदाय सम्मिलित हैं संरक्षण गृह में गृह सज्जा में प्रयुक्त होने वाले पौधे - 500 प्रजातियाँ, कैक्टस-350 प्रजातियाँ, पाम-70 प्रजातियाँ, औषधीय पौधे - 300 प्रजातियाँ, साइकेड -45 प्रजातियाँ उपलब्ध हैं ऊसर भूमि के विकास एवं प्रक्षेत्र प्रयोग तथा प्रदर्शन हेतु पाँच केन्द्र
अनूप जलोटा

अनूप जलोटा (हिन्दी: अनुप जलोटा) (जन्म २९ जुलाई १९५३) एक भारतीय गायक हैं, जो भजन एवं गज़ल के लिए प्रसिद्ध हैं। वर्ष २०१२ में इन्हें भारत सरकार द्वारा पद्मश्री पुरूस्कार से सम्मानित किया गया।ये भजन सम्राट के नाम से भी प्रसिद्ध है।
धान उत्पादन की मेडागास्कर विधि

मेडागास्कर विधि धान उत्पादन की एक तकनीक है जिसके द्वारा पानी के बहुत कम प्रयोग से भी धान का बहुत अच्छा उत्पादन सम्भव होता है। इसे सघन धान प्रनाली (System of Rice Intensification-SRI या श्री पद्धति) के नाम से भी जाना जाता है। जहां पारंपरिक तकनीक में धान के पौधों को पानी से लबालब भरे खेतों में उगाया जाता है, वहीं मेडागास्कर तकनीक में पौधों की जड़ों में नमी बरकरार रखना ही पर्याप्त होता है, लेकिन सिंचाई के पुख्ता इंतजाम जरूरी हैं, ताकि जरूरत पड़ने पर फसल की सिंचाई की जा सके। सामान्यत: जमीन पर दरारें उभरने पर ही दोबारा सिंचाई करनी होती है। इस तकनीक से धान की खेती में जहां भूमि, श्रम, पूंजी और पानी कम लगता है, वहीं उत्पादन 300 प्रतिशत तक ज्यादा मिलता है। इस पद्धति में प्रचलित किस्मों का ही उपयोग कर उत्पादकता बढाई जा सकती है। अफ्रीकी देश मेडागास्कर में 1983 में फादर हेनरी डी लाउलेनी ने इस तकनीक का आविष्कार किया था। इस तरीके में, पौधों को जल्दी सावधानीपूर्वक रोपा जाता है (परंपरागत खेती में २१ दिन के पौधों के मुकाबले ८ से १२ दिन के पौधों को)। इन्हें बगैर कीचड़युक्त परिस्थिति में रोपा जाता है। पौधों की रोपाई के बीच पर्याप्त जगह छोड़ी जाती है, यह जगह २०, २५, ३० या ५० सेमी तक हो सकती है। खेत को धान में बाली आने तक बारी-बारी से नम एवं सूखा रखा जाता है एवं पानी से नही भरा जाता (पौधों में धान के बढ़ने के दौर में खेत में 1 से ३ सेमी पानी) है। पौधों की कटाई करने से २५ दिन पहले खेत से पानी निकाल दिया जाता है एवं जैविक खाद जितना हो सके उतना प्रयोग किया जाता है। धान की रोपाई के १० दिन बाद मशीन से निराई (खरपतवार निकालना) शुरू करनी चाहिए; कम से कम दो बार निराई आवश्यक है; ज्यादा हो सके तो बेहतर है। माना जाता है कि यह जड़ वाले हिस्से में बेहतर बढ़ोतरी की परिस्थिति प्रदान करता है, लागत में कमी करता है, मिट्टी की गुणवत्ता में सुधार लाता है एवं पानी के उपयोग को बेहतर बनाता है। इस विधि को फ्रांसीसी पादरी फादर हेनरी डे लाउलानी द्वारा १९८० के दशक की शुरूआत में मेडागासकर में विकसित किया गया। वस्तुत: एसआरआई का विकास दो दशकों में हुआ है, जिसमें १५ वर्षों तक मेडागास्कर में जांच, प्रयोग एवं नियंत्रण एवं अगले छः वर्षों में तेजी से २१ देशों में प्रसार हुआ। अपहॉफ एवं उनके संगठन ने इसे २१वीं सदी में किसानों की जरूरतों का जवाब बताते हुए १९९७ से अन्य देशों में प्रसार शुरू किया। भारत में व्यवहारिक तौर पर प्रयोग २००२-०३ में प्रारम्भ हुआ एवं इसके बाद तमिलनाडु, आंध्र प्रदेश, पश्चिम बंगाल, झारखंड, छत्तीसगढ़ एवं गुजरात में "श्री पद्धति" को व्यवहार में लाया गया।
१० मीटर हवाई राइफल पुरुष प्रतियोगिता

१० मीटर हवाई राइफल पुरुष प्रतियोगिता पुरुषों की रायफल से हवाई फायर करने की एवं निशाना साधने की प्रतियोगिता होती है।
नोबल शांति पुरस्कार

नोबेल शांति पुरस्कार (स्वीडिश भाषा, नॉर्वेजियाई भाषा- Nobels fredspris) नोबेल फाउंडेशन द्वारा यह पुरस्कार विश्व स्तर पर शांति के लिए किए गए प्रयासों के लिए दिया जाता है। यह स्वीडन के उद्योगपति, आविष्कारक, और आयुध निर्माता अल्फ्रेड नोबेल की इच्छा से स्थापित पांच नोबेल पुरस्कारों में से एक है। इसके साथ ही रसायन विज्ञान, भौतिकी, शरीर क्रिया विज्ञान या चिकित्सा और साहित्य में भी सालाना रूप से नोबेल पुरस्कार प्रदान किए जाते हैं। आख़िरी बार यह पुरस्कार 2023 में "ईरान में महिलाओं के उत्पीडन के खिलाफ लड़ाई और सभी के लिए मानवाधिकारों और स्वतंत्रता को बढ़ावा देने की लड़ाई के लिए" नरगिस मोहम्मदी को नोबेल शांति पुरस्कार से सम्मानित किया गया। अपने राजनीतिक स्वभाव के कारण, नोबेल शांति पुरस्कार, कई विवादों का विषय रहा है । नॉर्वे की संसद नॉर्वेजियन नोबेल समिति का चयन करती है। यह समिति तय करती है कि पुरस्कार किसे मिलेगा। [[चित्र:Norske_nobelinstiutt_1.jpg|कड़ी=https://hi.wikipedia.org/wiki/%E0%A4%9A%E0%A4%BF%E0%A4%A4%E0%A5%8D%E0%A4%B0:Norske_nobelinstiutt_1.jpg%7Cदाएँ%7Cअंगूठाकार%7C[[ओस्लो|नॉर्वे[मृत कड़ियाँ] के ओस्लो]] में नॉर्वेजियन नोबेल संस्थान]]
स्थलाकृतिक उदग्रता

स्थलाकृति विज्ञान में उदग्रता पर्वतों के वर्गीकरण से संबंधित एक अवधारणा है। उदग्रता शब्द उदग्र से बना है जिसका अर्थ बाहर को निकला हुआ होता है। सामान्य रूप से इसे चोटी भी कहा जाता है। इसे अंग्रेजी मे प्रोमिनेंस, ऑटोनोमस हाइट, शोल्डर ड्रोप (अमेरिका में), प्राइम फैक्टर (यूरोप में) कहते हैं।
उच्च स्तरी बादल

ये ऐसे स्तरी बादल हैं, जो इतनी अधिक ऊँचाई पर होते हैं कि तापमान कम होने के कारण वहाँ से होने वाली वर्षा बर्फ के रूप में ही होती है।
2-मर्केप्टोइथेनाल

2-मर्केप्टोइथेनाल एक कार्बनिक यौगिक है। 2-मर्कैप्टोएथेनॉल (जिसे β-मर्कैप्टोएथेनॉल , BME , 2BME , 2-ME या β-मेट भी कहा जाता है ) एक रासायनिक यौगिक है जिसका सूत्र HOCH 2 CH 2 SH है। ME या βME, जैसा कि इसे आमतौर पर संक्षिप्त किया जाता है, का उपयोग डाइसल्फ़ाइड बॉन्ड को कम करने के लिए किया जाता है और यह हाइड्रॉक्सिल रेडिकल्स (अन्य के बीच) को साफ करके जैविक एंटीऑक्सीडेंट के रूप में कार्य कर सकता है । इसका व्यापक रूप से उपयोग किया जाता है क्योंकि हाइड्रॉक्सिल समूह पानी में घुलनशीलता प्रदान करता है और अस्थिरता को कम करता है। इसके कम वाष्प दबाव के कारण, इसकी गंध, हालांकि अप्रिय है, संबंधित थिओल्स की तुलना में कम आपत्तिजनक है ।
पुंचाक जाया

पुंचाक जाया (इंडोनेशियाई: पुंचाक: पर्वत, जाया: जय, जीत), जिसे कई बार कारस्टेन्स शिखर (Carstensz Pyramid) भी कहा जाता है, इंडोनेशिया के पापुआ प्रांत में स्थित सुदिरमन पर्वतमाला का एक पर्वत है। यह इंडोनेशिया का सबसे ऊँचा पर्वत है, और साथ ही यह नये गिनी द्वीप और पूरे ओशिआनिया क्षेत्र का भी सबसे ऊँचा पर्वत है। इस पर्वत के भूमध्य रेखा के समीप होने के बावजूद इसकी ऊँचाई के कारण इसपर बर्फ़ का जमावड़ा रहता है और इसपर हिमानियाँ (ग्लेशियर) चलती हैं। वैश्विक ग्रीष्मीकरण की वजह से यह हिमानियाँ सिकुड़ रही हैं और यह पर्यावरणीय वैज्ञानिकों के लिये चिंता का विषय है।
मलिका पुखराज

सुप्रसिद्ध ग़ज़ल गायिका मलिका पुखराज (उर्दू: ملكہ پکھراج) का जन्म जम्मू से 12 किमी दूर अखनूर नदी के किनारे बसे गांव मीरपुर में हुआ। नौ वर्ष की आयु में ही वह जम्मू के राजा हरि सिंह के दरबार में शामिल हो गईं। संगीत शिक्षा उन्होंने उस्ताद अल्लाह बख़्श (बड़े गुलाम अली ख़ान के पिता) से ली। उनका विवाह लाहौर में सईद शब्बीर हुसैन शाह से हुआ और वक्त के साथ चार बेटों और दो बेटियों की मां बनी। उनकी एक बेटी ताहिरा सईद भी एक सुप्रसिद्ध गायिका के रूप में अपनी पहचान बनाई। 'अभी तो मै जवान हूं' के माध्यम से लोगों की जहन में जवान रहने वाली मलिका पुखराज का 2फ़रवरी २००४ को पाकिस्तान के लाहौर शहर में निधन हो गया।